8 март
8 март е 67-ият ден в годината според григорианския календар (68-и през високосна година). Остават 298 дни до края на годината.

Събития 
 1169 г. – Киев е превзет и опустошен от Андрей I Боголюбски, княз на Владимирско-Суздалското княжество
 1722 г. – По заповед на Петър I в Петербург започват системно да наблюдават атмосферните условия.
 1752 г. – Парижкият парламент забранява Енциклопедията на Дени Дидро.
 1802 г. – Германският астроном любител Хенрих Олберс открива малката планета Церера.
 1857 г. – Международен ден на жената: Жените от шивашки и текстилни предприятия в Ню Йорк излизат на протест против лошите условия на труд и ниските заплати.
 1899 г. – Основан е германският футболен клуб Айнтрахт Франкфурт.
 1910 г. – Френската авиаторка Реймонд де Ларош става първата жена, получила пилотски лиценз.
 1917 г. – Начало на Февруарската революция в Русия: в Санкт Петербург работнички стачкуват, искат хляб и завръщането на съпрузите си от фронта.
 1924 г. – В Ню Йорк е основана компанията Pan American Airways.
 1944 г. – Балкарците стават жертва на Сталинските репресии. Всички са депортирани в Сибир и Средна Азия.
 1948 г. – При разглеждане на делото „Маккол против Министерството на образованието“, Върховният съд на САЩ постановява, че религиозните инструкции в училищата противоречат на Конституцията на САЩ.
 1957 г. – Египет отваря отново Суецкия канал.
 1965 г. – Виетнамската война: САЩ изпращат първи военни групи от 3500 морски пехотинци в Южен Виетнам.
 1966 г. – В Дъблин бойците на ИРА взривяват колона, издигната в чест на адмирал Хорацио Нелсън.
 1971 г. – Бокс: Джо Фрейзър печели двубоя срещу Мохамед Али в три забележителни рунда.
 1974 г. – Отворено е летището Шарл дьо Гол в Париж, Франция.
 1983 г. – Студената война: В речта си пред Националната асоциация на евангелистите в Орландо, САЩ, американският президент Роналд Рейгън нарича СССР „империя на злото“.
 1988 г. – Учреден е Общественият комитет за екологична защита на Русе – първата дисидентска организация в България.

Родени 

 1714 г. – Карл Филип Емануел Бах, германски композитор († 1788 г.)
 1761 г. – Ян Потоцки, полски писател († 1815 г.)
 1822 г. – Игнаци Лукашевич, полски изобретател († 1882 г.)
 1875 г. – Франко Алфано, италиански композитор и пианист († 1954 г.)
 1877 г. – Александър Яшченко, руски юрист († 1934 г.)
 1879 г. – Ото Хан, германски химик, Нобелов лауреат († 1968 г.)
 1898 г. – Димитър Митов, български литературен критик († 1962 г.)
 1903 г. – Михалис Стасинопулос, президент на Гърция († 2002 г.)
 1905 г. – Александър Родимцев, руски генерал († 1997 г.)
 1907 г. – Константинос Георгиу Караманлис, министър-председател на Гърция († 1998 г.)
 1914 г. – Олег Нейкирх, български шахматист († 1985 г.)
 1917 г. – Петър Христосков, български музикант и композитор († 2006 г.)
 1922 г. – Сид Чарис, американска актриса и танцьорка († 2008 г.)
 1923 г. – Валтер Йенс, немски литературен историк († 2013 г.)
 1928 г. – Коста Гоцов, български аграрен учен
 1929 г. – Видин Даскалов, оперетен певец († 2001 г.)
 1929 г. – Ебе Камарго, бразилска телевизионна водеща († 2012 г.)
 1929 г. – Тодор Симов, български волейболист († 2020 г.)
 1935 г. – Любен Костов, български футболист
 1936 г. – Вик Неес, белгийски композитор († 2013 г.)
 1939 г. – Лидия Скобликова, руска състезателка по бързо каране на кънки
 1941 г. – Иван Илиеф, белгийски политик
 1943 г. – Лин Редгрейв, британска актриса († 2010 г.)
 1950 г. – Цветана Каменова, български юрист († 2018 г.)
 1953 г. – Чавдар Цветков, български футболист
 1954 г. – Ели Скорчева, българска актриса
 1958 г. – Гари Нюман, британски певец
 1961 г. – Мая Хадерлап, австрийска писателка
 1962 г. – Силвия Русинова, българска актриса
 1967 г. – Велизар Бинев, български актьор
 1971 г. – Александър Воронов, български актьор
 1974 г. – Николай Праматаров, български футболист
 1977 г. – Милена Маркова, българска актриса
 1984 г. – Дьорд Гарич, австрийски футболист

Починали 

 1144 г. – Целестин II, римски папа
 1702 г. – Уилям III, крал на Англия (* 1650 г.)
 1869 г. – Ектор Берлиоз, френски композитор (* 1803 г.)
 1873 г. – Робърт Уилям Томсън, шотландски изобретател (* 1822 г.)
 1874 г. – Милърд Филмор, 13-и президент на САЩ (* 1800 г.)
 1909 г. – Леон Тери, френски автомобилен състезател (* 1879 г.)
 1917 г. – Фердинанд фон Цепелин, германски генерал (* 1838 г.)
 1923 г. – Йоханес ван дер Ваалс, холандски физик, Нобелов лауреат (* 1837 г.)
 1941 г. – Шъруд Андерсън, американски писател (* 1876 г.)
 1942 г. – Хосе Раул Капабланка, кубински шахматист (* 1888 г.)
 1958 г. – Петър Дървингов, идеолог на Македоно-Одринското опълчение (* 1875 г.)
 1970 г. – Лео Конфорти, български актьор (* 1911 г.)
 1971 г. – Харолд Лойд, американски актьор (* 1893 г.)
 1974 г. – Тодор Герасимов, български археолог и нумизмат (* 1903 г.)
 1975 г. – Джордж Стивънс, американски режисьор (* 1904 г.)
 1983 г. – Петко Попганчев, български офицер, летец (* 1905 г.)
 1984 г. – Ангел Тодоров, български актьор (* 1897 г.)
 1986 г. – Хуберт Фихте, немски писател (* 1935 г.)
 1988 г. – Хенрик Шеринг, мексикански цигулар от полски произход (* 1918 г.)
 1992 г. – Сергей Образцов, руски артист (* 1901 г.)
 1999 г. – Джо ди Маджо, американски бейзболист (* 1914 г.)
 2001 г. – Моско Москов, български езковед (* 1927 г.)
 2005 г. – Аслан Масхадов, чеченски лидер (* 1951 г.)
 2014 г. – Лари Скот, американски културист (* 1938 г.)
 2017 г. – Георги Данаилов, български писател (* 1936 г.)

Празници 
 Международен ден на жената (ООН)
 Световен ден за профилактика на бъбречните заболявания (отбелязва се от 2006 г. през втория четвъртък на март по инициатива на Международното дружество по нефрология и на Международната федерация на фондациите за бъбречни болести) (за 2012 г.)
 Замбия – Ден на младежта
 Либерия – Ден в памет на загиналите герои
 Малайзия – Ден на султана
 Сирия – Ден на революцията
 Православна църква – Ден в памет на свещеномъченик Поликарп

308